ብተዛማዲ ክረአ እንከሎ ኣህጉር ኣፍረቃ ዝበዝሐ ካብ ህዝባ መንእሰይ ምዃኑ ብምግላጽ ብዝሒ እቲ መልከፍቲ ንክንኪ ከም ዝሓገዘ ገሊጹ። ኣብ ኣፍሪቃ ከም ኢቦላ ዝኣመሰሉ ለበዳታት ተራእዮም ስለ ዝነበሩ ሃገራት ንለበዳ ብኸመይ ከም ዝቆጻጸረኦ ተመክሮ ኣጥርየን ጸኒሐን ምንባረንን እቲ ምስ ዝሓመመ ሰብ ርክብ ዝነበሮም ሰባት ኣብ ምፍላይ ሕብረተሰብ ዝተሓወሶ ናይ ተበግሶ ስራሕ ይዕየ ስለ ዘሎ ውጽኢት ኣብ ምምጻእ ተራኡ ልዑል ምንባሩ ዶክተር ጆን ይጠቅስ። ዶክተር ጆን ኣብ መወዳእታ "እዚ ለበዳ ናብ ሕብረተሰብ ኣትዩ እዩ፡ ብዘይ ተሳትፎ ናይ ኩሉ ሕብረተሰብ ድማ ነቲ ለበዳ ክትስዕሮ ዘይሕሰብ እዩ" ኢሉ። ኣብ ኣፍሪቃ ተመዝጊቡ ዘሎ መልከፍቲ ኮሮናቫይረስ እቲ ኣስታት ፍርቂ ኣብ ሃገረ ደቡብ ኣፍሪቃ ዝተመዝገበ እዩ። ኣብዚ ሕጂ እዋን ኣብ ኣፍሪቃ መጠን መልከፍቲ ምጉዳል ኣርእዩ ዝብሃል ዘሎ ኣብ ደቡብ ኣፍሪቃ መጠን መልከፍቲ ምጉዳል የርኢ ስለ ዘሎ እዩ። ብዙሓት ሃገራት ኣፍሪቃ፡ መጠን መልከፍቲ ይጎድል ኣሎ ብምባል ነቲ ዝኽተልኦ ዝነበራ ተሪር ኣካይዳ የፍኩሰኦ ስለ ዘለዋ ግን ዳግማይ ማዕበል ለበዳ ኮሮናቫይረስ ከየጋጥም ብዙሓት ስግኣቶም ይገልጹ ኣለዉ። ብዛዕባ ኮሮናቫይረስ ዛጊድ መልሲ ዘይረኸቡ ሕቶታት ስም ቢል ጌትስ፡ ስለምንታይ ምስ ሽርሒ ኮሮናቫይረስ ይለዓል?
